लाज और लावण्य से दीपदिपाते-पुलकित इस भाव को किसी भाषा, किसी शब्द और किसी व्याख्या की आवश्यकता नहीं होती। 'मां' शब्द की पवित्रता का अनुमान इसी से लगाया जा सकता है कि हिन्दू धर्म में देवियों को मां कहकर पुकारते है। बेटी या बहन के संबोधनों से नहीं। मदर मैरी और बीबी फातिमा का ईसाई और मुस्लिम धर्म में विशिष्ट स्थान है। अत: इस बात में कोई संसय नहीं कि मां स्वर्ग के सामान नहीं अपितु स्वर्ग से बड़ी है तभी तो उसके चरणों स्वर्ग है। इसीलिए हर बच्चा कहता है मेरी मां सबसे अच्छी है। जबकि इसकी- उसकी नहीं “मां” हर किसी की अच्छी ही होती है, क्योंकि वह मां होती है।